stanford-oval/wikipedia huggingface dataset:
Kaiken keskellä yksin

| Kaiken kesken yksin> Intensity |
| --- | --- |

Alkuperäisteos
Kirjailija:  Dean Koontz
Kieli:  englanti
Genre:  kauhu jännitys
Julkaistu:  1996
Suomennos
Suomentaja:  Tarmo Haarala
Kansitaiteilija:  Marko Tiainen
Kustantaja:  Book Studio
Julkaistu:  1997
Ulkoasu:  sidottu
Sivumäärä:  375
ISBN:  951-611-840-2
Löydä lisää kirjojaKirjallisuuden teemasivulta
Kaiken keskellä yksin (engl. Intensity) on Dean Koontzin 1996 julkaistu kauhu- jännitysromaani. Kirja julkaistiin suomeksi Book Studion kustantamana; Tarmo Haaralan suomentamana 1997.
Juoni

Chyna Shephard, jolla on ollut karu lapsuus, joutuu yhtäkkiä vaaralliseen tilanteeseen opiskelijakaverinsa luona, kun vieras mies tappaa Lauran ja tämän vanhemmat. Mies ei tiedä, että Chyna on talossa ja aikoo lähteä pois matkailuautolla vieden Lauran ruumiin mukanaan. Chyna päättää kostaa ystävänsä kuoleman ja menee mukaan matkailuautoon miehen huomaamatta. Matkalla Chyna saa tietää, että mies pitää Ariel-nimistä tyttöä vankinaan ja päättää pelastaa tämän.
Henkilöt > Chyna Shephard

Kirjan päähenkilö. Omaa ruskeat lyhyet hiukset. On joutunut kestämään paljon äitinsä monien miesystävien takia, eikä siksi luota kehenkään. Kova lapsuus on koulinut hänestä itsenäisen taistelijan.
Henkilöt > Laura

Chynan ainoa ystävä, joka kuolee kirjan alussa. Hänellä on vaaleat hiukset ja hän on hyvin kaunis.
Henkilöt > Vess

Kirjan "pahis", sekopää, joka tappaa ihmisiä silkasta mielihyvän tunteesta. Hän on hämmästyttävän komea.
Henkilöt > Ariel

Vessin vangitsema 16-vuotias tyttö, jolla on pahoja traumoja vankina olemisesta, eikä puhu. Hänen vaaleat hiuksensa ovat pitkät.
Kari Peitsamo & Hirttämättömät

| Kari Peitsamo & Hirttämättömät> Tiedot |
| --- | --- |
Toiminnassa:  1998–1999
Laulukieli:  suomi, saksa, englanti
Entiset jäsenet:  Kari Peitsamo, laulu, kitara   Brono Starr, basso, laulu   Jani Wasama, rummut (1998)  Arto Rautajoki, rummut (1999) 
Levy-yhtiö:  Pyramid  
Infobox OKNimi-testi OK: 
Kari Peitsamo & Hirttämättömät oli suomalainen rockyhtye, joka toimi 1990-luvun lopulla. Yhtyeen muodostivat kitaristi-laulaja Kari Peitsamo ja basisti-laulaja Brono Starr (oik. Jarmo Linna) sekä aluksi rumpali Jani Wasama, jonka tilalle yhtyeeseen tuli myöhemmin Arto Rautajoki.
Julkaisut

Yhtyeen ensimmäinen albumi Bubblegum Warriors in Faded Jeans julkaistiin 1998. Albumin Peitsamon ja Brono Starrin yhdessä tekemät kappaleet ovat suomenkielisiä yhtä saksankielistä ja yhtä englanninkielistä lukuun ottamatta. Peitsamo laulaa levyn kappaleista suurimman osan; Brono Starr laulaa kaksi kappaletta yksin ja kaksi duettona Peitsamon kanssa. Yhtyeen toinen ja viimeinen albumi Brono Starr's Rock'n'roll Roadside Attraction julkaistiin 1999. Levyn kappaleet ovat kolmea coveria lukuun ottamatta Peitsamon tekemiä. Tällä kertaa laulukieli on yhtä saksankielistä kappaletta lukuun ottamatta englanti. Molemmat levyt ovat Tuomo Valtosen tuottamia.
Diskografia

Bubblegum Warriors in Faded Jeans (1998)
Brono Starr's Rock'n'roll Roadside Attraction (1999)
Single

Rock Brothers (RAMSPROMO 628, 1998)
Kaukjärvi (Kalanti)

| Kaukjärvi |
| --- | --- |

Valtiot:  Suomi
Maakunnat:  Varsinais-Suomi
Kunnat:  Uusikaupunki
Koordinaatit:  60°46′57″N, 21°39′52″E
Vesistöalue ja valuma-alueen tietoja
Päävesistöalue:  Velluanjoen vesistö
Laskujoki:  Kaukjärvenoja
Järvinumero:  82.068.1.005 
Mittaustietoja
Pinnankorkeus:  14 m
Pituus:  1,1 km
Leveys:  0,1 km
Rantaviiva:  2,53 km
Pinta-ala:  11,13 ha
Saaria:  0
 fiKaukjärvi 
Kaukjärvi on Uudenkaupungin Kalannissa sijaitseva järvi. Noin 11 hehtaarin suuruinen järvi sijaitsee kuusi kilometriä Kalannin kirkonkylän kaakkoispuolella. Kaukjärven lasku-uoma on noin 4 kilometrin pituinen Kaukjärvenoja, joka yhtyy Velluanjokeen Kuuvantakan kylässä.
Kaukjärvi on noin kilometrin pituinen, ja enimmillään vain noin 100 metrin levyinen. Kaukjärven eteläranta on jyrkkää kalliorantaa, mutta itäpäästään se on soistunut ja järvestä on maatunut irti noin hehtaarin suuruinen lampi Vähäjärvi.
Kaukärven vieressä kulkee yhdystie 1953. Järven etelärannalla on yleinen uimaranta, jossa toimii myös paikallisen kyläyhdistyksen ja pienviljelijäyhdistyksen ylläpitämä sauna. Kaukjärveen ja sen ympäristöön liittyy paljon erilaisia kansantarinoita. Erään mukaan järven eteläpuolella sijaitseva Maijankallio on saanut nimensä paikalla roviolla poltetusta piiasta, joka oli surmannut lapsensa.
K. B. Wiklund

Karl Bernhard Wiklund
Karl Bernhard Wiklund (1868 Västerås – 28. elokuuta 1934 Uppsala) oli ruotsalainen Lapin-tutkija ja Uppsalan yliopiston suomalais-ugrilaisten kielten professori 1905–1933. Hänen arkistonsa on Uppsalan yliopistonkirjastossa. Ruotsin valtionarkistossa on hänen lapinkyliä koskeva jäljennöskokoelmansa.
Suoritettuaan ylioppilastutkinnon Wiklund hän lähti tutkimaan tunturisaamelaisten kieltä ja oloja ja eli kaksi vuotta lapinkodissa heidän luonaan. Takaisin palattuaan Wiklund suoritti 1894 filosofian lisensiaattitutkinnon, sai 1896 tohtorinarvon ja hänet nimitettiin 1896 Uppsalan yliopiston suomalais-ugrilaisen kielitieteen dosentiksi. Vuodesta 1905 alkaen Wiklund toimi suomalais-ugrilaisen kielitieteen professorina eroten vuonna 1932 virastaan täysinpalvelleena.
Wiklund tutki ensimmäisenä saamenkieltä nykyaikaisen kielitieteen kannalta suorittaen tutkimuksensa pääasiassa Ruotsin Lapissa. Hän otti kuitenkin samalla huomioon kaikki saamenkielen murteet ja esitti niistä laajan yleiskatsauksen. Wiklund laati luulajansaamen oppikirjan, joka oli perustana Ruotsin saamen kirjakielelle. Hän otti osaa myös saamenkielisen raamatun käännös- ja julkaisemistyöhön. Wiklund tutki myös laajemminkin suomalais-ugrilaisia kieliä ja niiden mahdollista sukulaisuutta indoeuroppalaisten kielien kanssa. Wiklund oleskeli vuosina 1892–1893 Suomessa ja tutustui tällöin myöskin suomen kieleen murteita myöten. Hän sairasti jo nuoresta saakka keuhkotautia ja nuorena ylioppilaana lähti Lappiin saadakseen parannusta tähän tautiin.
Hän toimitti yhdessä E. N. Setälän kanssa teossarjan Suomen kielen muistomerkkejä ensimmäisen osan.
Julkaisuja

Laut- und Formenlehre der Lulelappischen Dialekte (1891)
Stufenwechselstudien (Le Monde Oriental 1913, 1915, 1919)
Die Herkunft der Lappen (1937, Folkliv)
Karlbergin rautatieasema

Karlbergin rautatieasema
Karlbergin rautatieasema on lakkautettu, Tukholman paikallisjunaliikenteen käytössä vuosina 1882–2017 ollut rautatieasema. Keskustaradan avaututtua liikenteelle 10. heinäkuuta 2017 Karlbergin aseman korvasi paikallisjunaliikenteessä Tukholman Odenplan.
Aiheesta muualla

Kuvia tai muita tiedostoja aiheesta Karlbergin rautatieasema Wikimedia Commonsissa
K. B. Tilak

| Korlipara Balagangadhara Tilak> Henkilötiedot |
| --- | --- |
Syntynyt: 14. tammikuuta 1926 Denduluru, Länsi-Godavari, Andhra Pradesh, Intia
Kuollut: 23. syyskuuta 2010 Hyderabad, Intia
Ammatti:  piirtäjä, tuottaja
Muut tiedot
Aktiivisena:  1950–1983
Korlipara Balagangadhara (K. B.) Tilak (14. tammikuuta 1926 – 23. syyskuuta 2010) oli intialainen itsenäisyysaktivisti, piirtäjä ja tuottaja.
Filmografia

Muddu Bidda (1956)
M.L.A. (1957)
Atha Okinti Kodale (1958)
Mamiyarum Oru Veetu Marumagale (1961)
Chitti Tammudu (1962)
Eedu Jodu (1963)
Uyyala Jampala (1965)
Eedu Jodu (1967)
Pantalu Pattimpulu (1968)
Chhoti Bahu (1971)
Kangan (1971)
Bhoomi Kosam (1974)
Kolleti Kapuram (1976)
Dharma Vaddi (1982)
Kauhavan kirkko

| Kauhavan kirkko |
| --- | --- |

Sijainti:  Kirkkotie 5 62200 Kauhava
Koordinaatit:  63°05.97′N, 023°04.02′E
Seurakunta:  Kauhavan seurakunta
Rakentamisvuosi:  1925
Suunnittelija:  Josef Stenbäck
Materiaali:  tiili ja kivi
Istumapaikkoja:  800
Tyylisuunta:  uusgotiikka- kansallisromantiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kirkko sisältä
Kauhavan kirkko on tyyliltään uusgoottilainen, tornillinen pitkäkirkko Kauhavalla. Kirkon on suunnitellut arkkitehti Josef Stenbäck. Kirkkoon mahtuu 950 henkeä. Kirkko on rakennettu punatiilestä ja harmaasta graniitista vuosina 1923–1925 ja se vihittiin käyttöön 4. lokakuuta 1925. Paikalla aiemmin sijainnut vuonna 1756 valmistunut puukirkko paloi vuonna 1921.
Kirkko rakennettiin betonilaatalle, joka ei kestänyt sen painoa ja vuonna 1962 se jouduttiin perustamaan uudelleen teräsbetonipaalujen päälle. Kirkko maalattiin sisältä vuosina 1964 ja 1979 Yki Nummen suunnitelmien mukaan ja vanha betonipaanukatto uusittiin vuonna 1980 kuparikatoksi. Alttaritaulu "Jeesus siunaa lapsia" on vuodelta 1882 ja on peräisin Kauhavan vanhasta kirkosta. Kauhavan kirkko on toiseksi viimeinen arkkitehti Josef Stenbäckin suunnittelemista kirkoista.  Kirkon sankarihautausmaan muistomerkki on kuvanveistäjä Johannes Haapasalon veistos  vuodelta 1946.
Urut ovat 32-äänikertaiset ja ne on rakentanut 1968 Kangasalan urkutehdas. Myös kirkon vanhemmat, 22-äänikertaiset urut ovat Kangasalan urkutehtaan valmistamat.
Vieressä sijaitseva siunauskappeli on valmistunut vuonna 1955.
Aiheesta muualla

Kuvia tai muita tiedostoja aiheesta Kauhavan kirkko Wikimedia Commonsissa
Kauhavan seurakunta
Kastrupin metroasema

Kastrup on Kööpenhaminan metron linjan M2 asema Tårnbyn kunnassa Kööpenhaminan kaakkoispuolella. Asema sijaitsee Amagerin saarella joukkoliikenteen maksualueella 4. Asema palvelee Kastrupin taajamaa ympäristöineen. Kastrupin nimellä tunnetulla Kööpenhaminan lentoasemalla on erillinen metroasema ja rautatieasema.
Kastrupin asema on avattu vuonna 2007. Aseman lähellä sijaitsevat Tårnbyn kunnan taidemuseo Kastrupgårdsamlingen sekä rakenteilla oleva Den Blå Planet -akvaario. Metrojunia liikennöi Kööpenhaminan keskustan kautta Vanløseen sekä vastakkaiseen suuntaan Kööpenhaminan lentoasemalle.
Aiheesta muualla

Kuvia tai muita tiedostoja aiheesta Kastrupin metroasema Wikimedia Commonsissa
Kastrupin asema Kööpenhaminan metron verkkosivuilla (tanskaksi)
K. B. Andersen

| K>  B. Andersen |
| --- | --- |
 Andersen vuonna 1972.
Kansankäräjien puhemies
 3. lokakuuta 1978 – 8. joulukuuta 1981  
Edeltäjä:  Karl Skytte
Seuraaja:  Svend Jakobsen
Tanskan ulkoministeri
 Anker Jørgensenin II hallitus 13. helmikuuta 1975 – 1. heinäkuuta 1978  
Edeltäjä:  Ove Guldberg
Seuraaja:  Anker Jørgensen
 Jens Otto Kragin III ja Anker Jørgensenin I hallitus 11. lokakuuta 1971 – 19. joulukuuta 1973  
Edeltäjä:  Poul Hartling
Seuraaja:  Ove Guldberg
Tanskan opetusministeri
 Jens Otto Kragin II hallitus 26. syyskuuta 1964 – 2. helmikuuta 1968  
Edeltäjä:  Kristen Helveg Petersen
Seuraaja:  Helge Larsen
Kansankäräjäedustaja
 1973–1981 1957–1970  
Henkilötiedot
Koko nimi:  Knud Børge Andersen
Syntynyt: 1. joulukuuta 1914 Kööpenhamina, Tanska
Kuollut: 23. maaliskuuta 1984 (69 vuotta)
Tiedot
Puolue:  Sosiaalidemokraatit
Knud Børge Andersen (1. joulukuuta 1914 Kööpenhamina – 23. maaliskuuta 1984) oli tanskalainen sosiaalidemokraattinen poliitikko. Hän toimi Tanskan ulkoministerinä vuosina 1972–1973 ja 1975–1978. Lisäksi hän oli opetusministeri 1964–1968. Kansankäräjillä hän istui 1957–1970 ja uudelleen 1973–1981. Vuosina 1978–1981 hän toimi niiden puhemiehenä.
Ulkoministerinä Andersen tuki humanitäärisesti muun muassa Angolan ja Mosambikikin itsenäisyysliikkeitä portugalilaisia siirtomaaisäntiä vastaan. Hän jatkoi kehitysapua vielä näiden maiden itsenäistyttyä, mikä aiheutti kitkaa Yhdysvaltojen kanssa, sillä Angola ja Mosambik kuuluivat kylmässä sodassa sosialistiblokkiin. Andersen perusteli tukea juuri näiden maiden etäännyttämisellä Neuvostoliiton vaikutuspiiristä.
Aiheesta muualla

Kuvia tai muita tiedostoja aiheesta K. B. Andersen Wikimedia Commonsissa
K. B. Andersen Tanskan kansankäräjien verkkosivuilla (tanskaksi)
Karlebyn seurakunta

| Karleby Sogn   Karlebyn seurakunta |
| --- | --- |
 Seurakunnan sijainti Guldborgsundin kunnassa.
Suuntautuminen:  luterilaisuus
Kirkkokunta:  Tanskan kansankirkko
Hiippakunta:  Lolland-Falsterin hiippakunta
Rovastikunta:  Falsterin rovastikunta
Pääkirkko:  Karlebyn kirkko
Jäseniä:  213 eli 80,1 prosenttia alueen 266 asukkaasta (1.1.2017)
Aiheesta muualla
Karleby Sogn
Infobox OKVirheellinen NIMI-arvo: 
Karlebyn seurakunta (tansk. Karleby Sogn) on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Karleby-Horreby-Sønder Alslevin pastoraattiin.
Karlebyn kirkko.
Aiheesta muualla

Brarup Sogn
http://www.karlebykirke.dk/
Kurt Gustaf Edvard af Enehjelm

Kurt Gustaf Edvard af Enehjelm (7. joulukuuta 1872 Puumala – 18. huhtikuuta 1918 Helsinki) oli suomalainen tilanomistaja ja valtiopäivämies.
Af Enehjelmin vanhemmat olivat kirkkoherra Georg Edvard af Enehjelm ja Ulrika Johanna Standertskjöld ja puoliso vuodesta 1898 Alice Hougberg. Hän tuli ylioppilaaksi Hämeenlinnan lyseosta ja kävi Mustialan maatalousopiston. Af Enehjelm oli maanviljelijä Janakkalan Monikkalan tilalla. Hän oli aatelissäädyssä edustaja valtiopäivillä  1904–1905.
Kurt Gustaf Edvard af Enehjelmin veli oli tilanomistaja, valtiopäivämies Hugo Edvard af Enehjelm.
Jääkiekon SM-sarjakausi 1948–1949

| Jääkiekon SM-sarja 1949 |
| --- | --- |

Joukkueiden määrä:  8
Mestari:  Hämeenlinnan Tarmo
Pistepörssin voittaja:  Keijo Kuusela, Tarmo
Alempi sarjataso:  Suomensarja
  ← 1947-1948 :  1949-1950 → 
Vuonna 1949 jääkiekon SM-sarja pelattiin kahdeksan joukkueen yksinkertaisena sarjana, jonka voittaja voitti mestaruuden. Hämeenlinnan Tarmo voitti toisen perättäisen mestaruutensa, se voitti kaikki seitsemän otteluaan.
Sarjataulukko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Tarmo | 7 | 7 | 0 | 0 | 80 | 15 | +65 | 14 |
| Ilves | 7 | 6 | 0 | 1 | 87 | 16 | +71 | 12 |
| TuPK | 7 | 5 | 0 | 2 | 42 | 40 | +2 | 10 |
| TBK | 7 | 4 | 0 | 3 | 65 | 41 | +24 | 8 |
| HJK | 7 | 3 | 0 | 4 | 33 | 65 | -32 | 6 |
| HSK | 7 | 2 | 0 | 5 | 34 | 81 | -47 | 4 |
| Arsenal | 7 | 0 | 1 | 6 | 27 | 61 | -34 | 1 |
| Karhu-Kissat | 7 | 0 | 1 | 6 | 26 | 75 | -49 | 1 |
Karhu-Kissat ja Arsenal putosivat Suomensarjaan. Tilalle nousivat HPK ja HIFK.
Tarmon mestarijoukkue

Pentti Elo, Matti Karumaa, Pentti Karumaa, Keijo Kuusela, Rauni Laine, Aimo Mäenpää, Matti Naapuri, Tuomo Pohjavirta, Eero Salisma, Toivo Salminen, Esko Tie ja Paul Väinjärvi
 Päävalmentaja: Eino J. Rantala.
Pistepörssi

| Nimi | Joukkue | Ikä | O | M | S | P | RM |
| --- | --- | --- | --- | --- | --- | --- | --- |
| Keijo Kuusela | Tarmo | 27 | 7 | 18 | 12 | 30 | 0 |
| Matti Karumaa | Tarmo | 24 | 7 | 19 | 5 | 24 | 0 |
| Aarne Honkavaara | Ilves | 24 | 6 | 18 | 5 | 23 | 0 |
| Eero Salisma | Tarmo | 32 | 7 | 15 | 4 | 19 | 0 |
| Lotfi Nasib | Ilves | 22 | 7 | 16 | 2 | 18 | 0 |
| Osmo Huhti | Ilves | 27 | 6 | 13 | 5 | 18 | 0 |
| Eero Saari | Ilves | 20 | 6 | 12 | 3 | 15 | 0 |
| Matti Rintakoski | TBK | 24 | 7 | 12 | 2 | 14 | 0 |
| Kalle Havulinna | Ilves | 24 | 7 | 11 | 3 | 14 | 0 |
| Nils Nummelin | TBK | 27 | 7 | 12 | 1 | 13 | 0 |

O=ottelut, M=maalit, S=syötöt, P=pisteer, RM=rangaistusminuutit.
José Aldo

| José Aldo |
| --- | --- |
 José Aldo poseeraa UFC:n mestaruusvyön kanssa
Henkilötiedot
Syntynyt: 9. syyskuuta 1986 (ikä 38) Manaus, Brasilia
Kansalaisuus:   Brasilia
Vapaaottelija
Lempinimi:  Junior, Scarface
Aktiivisena:  2004–
Pituus:  170 cm
Paino:  65,8 kg
Painoluokka:  höyhensarja kevytsarja (2005)
Kätisyys:  oikea
Taistelutyyli:  brasilialainen jujutsu, thainyrkkeily
Seura:  Nova União Ruas Vale Tudo
Tilastot
Ottelut:  30
Voitot:  26
– tyrmäyksellä:  14
– luovutuksella:  2
– päätöksellä:  10
Tappiot:  4
– tyrmäyksellä:  3
– luovutuksella:  1
José Aldo (s. 9. syyskuuta 1986), joka tunnetaan myös nimellä José "Scarface" Aldo, on brasilialainen vapaaottelija. Aldo on Ultimate Fighting Championship -promootion ensimmäinen ja entinen höyhensarjan mestari, sekä entinen World Extreme Cagefighting -promootion höyhensarjan mestari. Arvostettu vapaaottelusivusto Sherdog rankkaa Aldon maailman parhaaksi höyhensarjan vapaaottelijaksi ja neljännelle sijalle Pound for pound-listallaan.
Nuoruus

Kun Aldo oli nuori, hän oli erittäin innostunut jalkapallosta ja halusi tulla ammattilaispelaajaksi. Hänen isänsä tuki hänen pyrkimyksiään. Aldo kuitenkin kyllästyi hakatuksi tulemiseen katutappeluissa ja alkoi harjoitella capoeiraa pystyäkseen puolustamaan itseään paremmin. Aldo tapasi harjoitella capoeiraa kotikadullaan oppituntien jälkeen, ja erään kerran brasilialainen jujutsu -ohjaaja kiinnitti häneen huomionsa. Hän kutsui Aldon yhdelle jujutsu-tunnille yrittämään lajia, jonka jälkeen Aldo päätti jättää capoeiran aloittaakseen jujutsun harrastamisen. 17-vuotiaana hän muutti Manauksesta Rio de Janeiroon, tuodessaan mukanaan vain vaatteensa ja päättäväisyytensä harjoitella vapaaottelua siellä kunnes saavuttaa lajissa jotain.
Urheilu-ura > Uran alku: 2004-2007

Aldo aloitti uransa elokuussa 2004 kotimaassaan Brasiliassa EcoFight 1 -tapahtumassa. Hän tyrmäsi vastustajansa, myös ensi kertaa otelleen Mario Bigolan, 18 sekunnissa potkulla päähän. Ottelu jäi Bigolan ammattilaisuran ainoaksi. Debyyttinsä jälkeen Aldo voitti 6 ottelua vuosina 2004-2005. Hän otteli lukuisissa eri promootioissa Brasiliassa, mm. Shootossa ja matkusti lisäksi kahdesti Isoon-Britanniaan.
Marraskuussa 2005 Aldo otteli jälleen Brasiliassa, tällä kertaa Jungle Fight -promootion tapahtumassa. Vastustajakseen hän sai Luta Livre-mustavyö Luciano Azevedon. Ensimmäinen erä oli tasainen mutta toisessa erässä Azevedon onnistui viedä Aldo maahan ja nousta mount-positioon. Aldo joutui luovuttamaan selkänsä ja Azevedo lukitsi kuristuksen, pakottaen Aldon luovuttamaan. Häviö oli Aldon uran ensimmäinen ja tähän mennessä ainoa. Vuosina 2006 ja 2007 Aldo palasi voittokantaan, otellen kolmasti ja voittaen kaikki ottelunsa pisteillä.
Urheilu-ura > World Extreme Cagefighting: 2008-2010

Kesäkuussa 2008 Aldo teki debyyttinsä yhdysvaltalaisessa World Extreme Cagefighting -promootiossa. Hän otteli vuoden aikana neljästi, voittaen jokaisen ottelun tyrmäyksellä tai teknisellä tyrmäyksellä. Kesäkuussa 2009 WEC 41 -tapahtumassa hän tyrmäsi Cub Swansonin vain 8 sekunnissa ja voitti mestaruushaastajan aseman.
Aldo kohtasi WEC:n höyhensarjan mestarin Mike Borwnin marraskuussa 2009 WEC 44 -tapahtumassa. Ottelun ensimmäinen erä oli tasainen ja painottui pystyotteluun, mutta toisen erän alussa Aldon onnistui viedä Brown mattoon, saavuttaa hallitseva positio ja ryhtyä jakamaan iskuja joita vastaan Brown ei pystynyt puolustautumaan. Aldo voitti WEC:n höyhensarjan mestaruuden teknisellä tyrmäyksellä ajassa 1:20. Suorituksellaan hän ansaitsi myös illan parhaan tyrmäyksen bonuksen.
Aldon ensimmäinen mestaruuden puolustus tapahtui huhtikuussa 2010, WEC 48 -tapahtumassa, entistä mestaria Urijah Faberia vastaan. WEC-uransa ensimmäisessä täyden ajan kestäneessä ottelussa Aldo keskittyi pitämään etäisyyden ja heikentämään Faberin liikkuvuutta tasaisella virralla alapotkuja. Neljännessä erässä Aldon potku kaatoi Faberin, minkä seurauksena Aldon onnistui melkein lopettaa ottelu maassa. Ensimmäistä kertaa WEC-uransa aikana Aldo otteli täyden ajan ja voitti ottelun tuomariäänin.
Toisen ja viimeisen kerran Aldo puolusti WEC-mestaruuttaan syyskuussa 2010 WEC 51-tapahtumassa. Hän tyrmäsi haastajakseen asettuneen Manny Gamburyanin toisessa erässä ajassa 1:32. Tappio oli Gamburyanin WEC-uran ensimmäinen. Ottelun jälkeen Ultimate Fighting Championship -promootio tarjosi Aldolle mahdollisuutta siirtyä kevyeen sarjaan ja kohdata ensimmäisessä ottelussaan Kenny Florian. Aldo kuitenkin kieltäytyi tarjouksesta ja päätti jatkaa höyhensarjassa.
Urheilu-ura > Ultimate Fighting Championship: 2011-

Zuffa, LLC -yhtymän omistamat WEC- ja UFC-promootiot yhdistettiin vuoden 2011 alusta. Koska UFC:llä ei aiemmin ollut höyhensarjan ottelijoita, Aldosta tuli fuusion jälkeen UFC:n ensimmäinen höyhensarjan mestari. Mestaruusvyö luovutettiin hänelle virallisesti UFC 123 -tapahtumassa marraskuussa 2010. Aldon oli määrä puolustaa uutta mestaruuttaan ensi kertaa uudenvuoden aattona 2010 UFC 125 -tapahtumassa Josh Grispiä vastaan, mutta niskavamma pakotti hänet vetäytymään ottelusta. Toivuttuaan Aldo puolusti mestaruuttaan huhtikuussa UFC 129 -tapahtumassa Mark Hominicia vastaan. Ottelu oli hyvin tasainen ja viimeisessä erässä mestari selvisi vain vaivoin täyden ajan. Ottelu muistetaan myös siitä, että neljännessä erässä Aldon kyynärpääisku katkaisi suuren verisuonen Hominickin otsassa ihon alla ja haastaja otteli viimeisen erän kananmunan kokoinen veripaise otsallaan. Aldo voitti ottelun lopulta kaikin tuomariäänin.
UFC 136 -tapahtumassa lokakuussa 2011 Aldo kohtasi Kenny Florianin. Florianin onnistui toistuvasti vetää Aldo pystypainiin, mutta mestari hallitsi varsinkin ottelun loppupuolta alapotkuilla ja alasvientien puolustuksella. Hän onnistui myös kahdesti mattopainissa nousemaan mount-positioon. Aldo säilytti mestaruutensa lopulta kaikin tuomariäänin.
Aldo otteli seuraavan kerran kotimaassaan Brasiliassa järjestetyn UFC 142 -tapahtuman pääottelussa, vastustajanaan Chad Mendes. Mendes pyrki toistuvasti alasvienteihin mutta Aldon puolusti vahvasti. Ensimmäisen erän viimeisellä minuutilla ottelijat ajautuivat pystypainiin, Mendesin saadessa Aldon selän. Aldo osoitti kuitenkin huomattavaa taitoa, irrottautuen Mendesin otteesta, kääntyen tätä kohti ja samanaikaisesti iskien tätä polvella leukaan. Isku kaatoi haastajan, Aldo seurasi tätä maahan lyönnein ja voitti ottelun teknisellä tyrmäyksellä ensimmäisen erän viimeisellä sekunnilla. Välittömästi tämän jälkeen mestari syöksyi ulos häkistä ja hyppäsi turva-aidan yli yleisön joukkoon juhlimaan voittoaan.
Aldon odotettiin ottelevan seuraavan kerran UFC 149 -tapahtumassa Kanadassa 21. heinäkuuta 2012 Erik Kochia vastaan. UFC ilmoitti kuitenkin 9. kesäkuuta Aldon loukkaantuneen, minkä vuoksi ottelu on siirretty myöhäisempään ajankohtaan.
UFC 194:ssä Aldo koki organisaation historian lyhimmässä ottelussa tyrmäystappion, vasta uransa toisen, irlantilaiselle Conor McGregorille. Ottelu kesti vain 13 sekuntia.
Urheilu-ura > Ottelutyyli

Vaikka Aldolla on musta vyö brasilialaisessa jujutsussa, hän on tietoisesti tehnyt iskuista ottelutyylinsä perustan. Hänen viidestätoista ennen täyttä aikaa saavutetusta voitostaan 14 on tullut tyrmäyksellä tai teknisellä tyrmäyksellä.
Yksityiselämä

Aldo harjoittelee Nova União -tiimissä. Hän tapasi Nova Uniãossa myös nykyisen vaimonsa, jolla on otellut ammattilaisotteluita muay thaissa ja jolla on myös purppuravyö brasilialaisessa jujutsussa.
Lempinimi "scarface" (suom. arpinaama) johtuu arvesta Aldon vasemmassa poskessa. Arpi on perua lapsuusajan onnettomuudesta, jossa eräs hänen siskoistaan tönäisi hänet grilliin.
Aldo on katolinen mutta käy säännöllisesti jumalanpalveluksissa baptistikirkossa.
Saavutukset > Vapaaottelu

UFC
Höyhensarjan mestaruus (kahdesti) (puolusti seitsemän kertaa)
Höyhensarjan tilapäinen mestaruus (kerran)
Neljänneksi eniten perättäisiä mestaruuden puolustuksia UFC historiassa (7)
Illan kamppailu (kolmesti, vs. Mark Hominick, Frankie Edgar, Chad Mendes)
WEC
Höyhensarjan mestaruus (kerran, puolusti kahdesti)
Illan tyrmäys (kolmesti)
Eniten perättäisiä voittoja WEC historiassa (8)
Aiheesta muualla

José Aldo UFC.comissa
José Aldo Sherdog.comissa
LLC

LLC (lyhenne sanoista Logical Link Control) on kaikkien IEEE 802-verkkojen (esimerkiksi Ethernet, Token Ring) yhteinen osa siirtoyhteyskerrosta, joka hoitaa samalla tavalla kaikille lähiverkoille yhteiset toiminnot. Siirtoyhteyskerroksen alempi osa on verkkotyypistä riippuva MAC-kerros.
LLC määritellään standardissa IEEE 802.2.
Kuninkaallinen insinööritieteiden akatemia

Akatemian rakennus Grev Turegatanilla Tukholmassa.
Kuninkaallinen insinööritieteiden akatemia (ruots. Kungliga Ingenjörsvetenskapsakademien, lyh. IVA) on ruotsalainen vuonna 1919 perustettu tiedeakatemia, jonka tehtävä on edistää alan tutkimusta, kehitystä ja yritystoimintaa. Se saa sekä yksityistä että julkista rahoitusta, ja sillä on noin 1 200 jäsentä. Akatemiaan kuuluu 12 alaosastoa.